**ການ​ປະກອບ​ເອກະສານ​ເພື່ອ​ຂໍ​ຈົດ​ແຈ້ງ​ຜະລິດ​ຕະພັນ​ເຄື່ອງ​ສຳອາງ**

ຜະລິດ​ຕະພັນເຄື່ອງ​ສຳອາງ​ໝາຍ​ເຖິງ: ວັດຖຸ​ທີ່​ໃຊ້​ສຳ​ລັບ​ທາ, ຖູ, ນວດ, ​ໂຮຍ, ພົ່ນ, ຢອດ​ໃສ່, ອົບ ຫຼື ກະທຳ​ດ້ວຍ​ວິທີ​ໃດ​ໜຶ່ງ​ຕໍ່​ສ່ວນ​ໃດ​ສ່ວນ​ໜຶ່ງ​ຕໍ່​ພາຍ​ນອກຂອງ​ຮ່າງກາຍຂອງ​ຄົນ​ເພື່ອ​ຄວາມ​ສະອາດ​ສວຍ​ງາມ ຫຼື ສົ່ງ​ເສີມ​ໃຫ້​​ເກີດ​ຄວາມ​ສວຍ​ງາມ ຊຶ່ງ​ລວມທັງ​ວັດຖຸ ທີ່​ມີ​ຈຸດປະສົງ​ໃຊ້​ເປັນ​ສ່ວນ​ຜະສົມ​ໃນ​ການ​ຜະລິດ​ເຄື່ອງ​ສຳອາງ​ໂດຍ​ສະ​ເພາະ ຫຼື ວັດຖຸ​ອື່ນ ທີ່​ກະຊວງ​ສາທາລະນະ​ສຸກ​ກຳນົດ​ໃຫ້​ເປັນ​ເຄື່ອງ​ສຳອາງ​ ​ແຕ່​ບໍ່​ໄດ້​ກວມ​ເອົາ​ເຄື່ອງ​ປະດັບ​ເອ້.

ຜະລິດ​ຕະພັນ​ເຄື່ອງ​ສໍາອາງ​ແບ່ງ​ເປັນ 5 ໝວດ​ຄື:

* ໝວດ​ທີ່​ໃຊ້​ສໍາລັບ​ຜິວ
* ໝວດ​ທີ່​ໃຊ້​ສໍາລັບ​ຜົມ
* ໝວດ​ທີ່​ໃຊ້​ສໍາລັບ​ມື ​ແລະ ​ເລັບ
* ໝວດ​ທີ່​ໃຊ້​ສໍາລັບ​ປາກ ​ແລະ ​ແຂ້ວ ( ຍົກ​ເວັ້ນ​ແປງ​ສີ​ແຂ້ວ, ​ໄມ້​ຈີ້ມ​ແຂ້ວ)
* ໝວດ​ນ້ຳ​ຫອມ ( ຍົກ​ເວັ້ນນ້ຳ​ຫອມ​ທີ່​ບໍ່​ສີດ​ໃສ່​ຄົນ)

**ເອກະສານສຳຄັນ​ທີ່​ຕ້ອງ​ປະກອບ​ໃນ​ການ​ຈົດ​ແຈ້ງ​ມີ​ດັ່ງ​ນີ້:**

* + 1. ຕ້ອງ​ມີ​ບໍລິສັດ​ທີ່​ດໍາ​ເນີນ​ທຸລະ​ກິດ​ຖືກຕ້ອງ​ຢູ່ ສປປ ລາວ ​ແລະ ​ໃນ​ໃບ​ທະບຽນ​ວິ​ສາ​ຫະກິດ​ຕ້ອງ​ລະບຸ​ວ່າ​ສາມາດ​ນໍາ​ເຂົ້າ​ເຄື່ອງ​ສໍາອາງ​ໄດ້.
    2. ມີ​ໃບ​ສະ​ເໜີ ຂໍ​ຈົດ​ແຈ້ງ​ຜະລິດ​ຕະພັນ​ເຄື່ອງ​ສໍາອາງ
    3. ​ແບບ​ຟອມຈົດ​ແຈ້ງ​ເຄື່ອງ​ສໍາອາງ ( ​ໃນ​ຮູບ​ແບບ *Microsoft Word*)
    4. ​ເອກະສານຄັດ​ຕິດ *( Product Information File Part 1 (PIF Part 1))* ຫຼື ເອກະສານຢັ້ງຢືນຄວາມປອດໄພຂອງຜະລິດຕະພັນເຄື່ອງສໍາອາງ ທີ່ໂຮງງານຜູ້ຜະລິດ ຫຼື ເຈົ້າຂອງປະລິດຕະພັນສະໜອງໃຫ້) ປະກອບມີ:
* ສູດຕຳລາ *(Formulation)*
* ໃບມອບສິດຈາກເຈົ້າຂອງໂຮງງານຜູ້ຜະລິດ *(Authorization Letter).*
* ໃບຢັ້ງຢືນການຈຳໜ່າຍຈາກປະເທດຜູ້ຜະລິດ *(Certificate of Free Sale)*
* ໃບຢັ້ງຢືນການຈົດແຈ້ງຈາກປະເທດຜູ້ຜະລິດ *(Certificate of Notification)*
* ໃບຢັ້ງຢືນການວິໄຈ *(Certificate of Analysis)*
* ໃບຢັ້ງຢືນການຜະລິດທີ່ດີ *(ASEAN GMP).*
* ລາຍລະອຽດຂອງສະຫຼາກ ແລະ ເລກລະຫັດຂອງຜະລິດຕະພັນ *(Labels and Batch Coding System).*
* ສະຫຼຸບຫຍໍ້ຂໍ້ມູນທາງດ້ານວິທະຍາສາດເພື່ອຢັ້ງຢືນການກ່າວອ້າງການນຳໃຊ້ *(Claim Support Summary)*
* ສະຫຼຸບຫຍໍ້ທາງດ້ານຜົນສະທ້ອນຕໍ່ສຸຂະພາບ *(Undesirable Health Effects Summary).*
* ສະຫຼຸບຫຍໍ້ການປະເມີນຄວາມປອດໄພ *(Safety Assessment Summary*)
  + 1. ຕົວຢ່າ​ງເຄື່ອງສໍາອາງ 1 ​ຜະລິດ​ຕະພັນ​/ 1 ລາຍການທີ່​ນໍາ​ມາ​ຈົດ​ແຈ້ງ.
    2. ຄ່າ​ທຳນຽມ: 01 ຜະລິດ​ຕະພັນ / 150.000 ກີບ / 2 ປີ.

ໝາຍ​ເຫດ: ​- ເອກ​ະສານນ້ຳ​ເບີ 2 ​ແລະ 3 ສາມາດ​ດາວ​ໂລດ​ໄດ້​ທີ່ [www.fdd.gov.la](http://www.fdd.gov.la) ​​(ເມື່ອ​ເຂົ້າ​ໃນ​ເວັບ​ໄຊ​ແລ້ວ 🡺 ເຂົ້າ​ໄປ​ທີ່ ​

ແບບ​ຟອມຄໍາ​ຮ້ອງ🡺ຢາ​ເສບ​ຕິດ, ​ເຄມີ ​ແລະ ​ເຄື່ອສໍາອາງ🡺ຮ່າງແບບ​ຟອມຈົດ​ແຈ້ງ​ເຄື່ອງ​ສໍາອາງ)

* ເອກະສານ PIF Part 1 ແມ່ນຕ້ອງຮຽກຮ້ອງຈາກເຈົ້າຂອງໂຮງງານຜູ້​ຜະລິດ ຫຼື ເຈົ້າຂອງຜະລິດຕະພັນ ຫຼື ບໍລິສັດ
* ​ເບີ​ໂທ​ຕິດ​ຕໍ່​ພົວພັນ : ພະ​ແນ​ກຄຸ້ມ​ຄອງ​ເຄື່ອງ​ສໍາອາງ 021 214001, 255 361;
* ຂາ​ເຂົ້າ-ຂາ​ອອກກົມ​ອາຫານ ​ແລະ ຢາ 021 214013 – 14; ​ເບີ​ແຟັກ 021 213 495